Tridsaťdeväťročný Matthew Scott prišiel o ľavú ruku pred 16 rokmi pri manipulácii s ohňostrojom. Novú hornú končatinu mu lekári transplantovali pred dvomi rokmi v noci z 24. na 25. januára, počas 15-hodinovej operácie v nemocnici patriacej univerzite v Louisville v štáte Kentucky.
"Ubezpečujem Vás, že budú nasledovať ďalšie transplantácie ruky," povedal pri príležitosti výročia hlavný chirurg nemocnice Warren Breidenbach.
Tri mesiace po operácii Mathhew Scott dokázal ľavou rukou písať a po roku si dokázal zaviazať šnúrky na topánkach a držať v novej ruke karty.
Okrem terapie pacientovi podávali lieky, aby jeho telo novú ruku prijalo. Úspešnou transplantáciou ruky sa môže pochváliť aj Čína, Taliansko a Francuzsko.